กำหนดการสัมมนา

เรื่อง “การศึกษาคาดการณ์พื้นที่ดินถล่มจากการเปลี่ยนแปลงสภาพภูมิอากาศ/ภาวะโลกร้อน”

ภายใต้โครงการ ความเป็นไปได้และความถี่ของการเกิดอุทกภัย/ดินถล่มจากการเปลี่ยนแปลงสภาพภูมิอากาศ/ ภาวะโลกร้อน:พื้นที่ศึกษาภาคเหนือ

### 1. หลักการและเหตุผล

การเปลี่ยนแปลงสภาพภูมิอากาศ/ภาวะโลกร้อนเป็นที่แน่ชัดว่ายังคงจัดให้เป็นเรื่องสภาวะที่ไม่แน่นอน ประเทศส่วนใหญ่ยังคงถกเถียงถึงวิธีการจัดการกับปัญหาการเปลี่ยนแปลงสภาพภูมิอากาศ/ภาวะโลกร้อน และผลที่จะเกิดขึ้นตามมา แต่สิ่งที่สรุปได้ในปัจจุบันคือทำอย่างไรที่จะรักษาสภาพทรัพยากรทางธรรมชาติไว้ โดยการเรียนรู้ถึงวิธีการปรับตัวให้เข้ากับสภาวะการเปลี่ยนแปลงไม่แน่นอนที่กำลังเกิดขึ้นนี้ สาเหตุหลักอันหนึ่งของการเปลี่ยนแปลงสภาพภูมิอากาศมาจากการใช้พลังงานของโลกในปัจจุบัน ซึ่งทำให้เกิดผลตามมาซึ่งเห็นได้ชัดเจนคือเรื่องเกี่ยวกับน้ำ เช่น การเกิดพายุที่รุนแรงขึ้น ฤดูกาลเปลี่ยนไป การเพิ่มขึ้นหรือลดลงของปริมาณน้ำฝนเฉลี่ยในรอบปีส่งผลให้เกิด ความถี่และความรุนแรงของสภาพน้ำท่วมหรือภัยแล้งเพิ่มขึ้นเพราะฉะนั้นการเปลี่ยนไปของทรัพยากรน้ำซึ่งเป็นทรัพยากรธรรมชาติที่สำคัญที่สุดตัวหนึ่งย่อมส่งผลกระทบอย่างมากต่อ มนุษย์ เศรษฐกิจ สิ่งแวดล้อม

ผลกระทบการเปลี่ยนแปลงสภาพภูมิอากาศ/ภาวะโลกร้อนต่อมนุษย์ในทางตรงที่เห็นได้ชัดคือรูปแบบของสภาพภูมิอากาศที่เปลี่ยนไป และผลกระทบทางอ้อมที่มาจากการเปลี่ยนแปลงสภาพอากาศ ได้แก่ การเปลี่ยนแปลงด้านน้ำ อากาศ อาหาร เกษตร ระบบนิเวศ และโครงสร้างทางเศรษฐกิจ ในภูมิภาคเดียวกับประเทศไทยเช่น ในพื้นที่แจมมู ประเทศอินเดียมีปรากฏการณ์ฝนตกถี่ขึ้น (Sharma et al, 2011) น้ำเป็นตัวกลางสำคัญต่อการเปลี่ยนแปลงสภาพภูมิอากาศที่ส่งผลกระทบต่อทั้งมนุษย์และสิ่งแวดล้อม และมีบทบาทสำคัญในการบรรเทาผลการเปลี่ยนแปลงนี้ซึ่งเชื่อกันว่าถ้ามนุษย์ชาติสามารถควบคุมการใช้น้ำได้อย่างต่อเนื่องจะเป็นปัจจัยหนึ่งในการพยามลดปริมาณคาร์บอนที่ปลดปล่อยสู่ชั้นบรรยากาศ

การเปลี่ยนแปลงสภาพภูมิอากาศ/ภาวะโลกร้อน ส่งผลให้ลักษณะของฝนมีความรุนแรงมากขึ้นและการเกิดภาวะฝนตกหนัก ย่อมส่งผลทำให้เกิดอุทกภัยและภัยด้านดินถล่มตามมาในพื้นที่เสี่ยงภัยที่ลาดชันเชิงเขาที่มีการสะสมตัวของชั้นดินและชั้นหินผุ การแทรกตัวของน้ำในช่องว่างระหว่างเม็ดดินมีมากขึ้นทำให้ความดันระหว่างมวลเม็ดดินหรือหิน (pore pressure) เพิ่มสูงขึ้นตามมา เมื่อถึงจุดวิกฤตมวลดินหรือหินเหล่านี้ไม่สามารถคงสภาพเสถียรได้ ก็จะเกิดการวิบัติขึ้นเป็นปรากฏการณ์ดินถล่ม

ด้วยเหตุนี้ กรมทรัพยากรน้ำ จึงได้จัดทำโครงการ “ความเป็นไปได้และความถี่ของการเกิดอุทกภัย/ดินถล่มจากการเปลี่ยนแปลงสภาพภูมิอากาศ/ภาวะโลกร้อน:พื้นที่ศึกษาภาคเหนือ” เพื่อศึกษาและคาดการณ์แนวโน้มของพื้นที่อ่อนไหวต่อการเกิดดินถล่มจากการเปลี่ยนแปลงสภาพภูมิอากาศ/สภาวะโลกร้อน ในอนาคตที่ได้จากการศึกษารูปแบบการเปลี่ยนแปลงสภาพภูมิอากาศด้วยแบบจำลองภูมิอากาศระดับภูมิภาค PRECIS ซึ่งดำเนินการศึกษาโดยหน่วยวิจัยดินถล่ม ศูนย์วิจัยและพัฒนาวิศวกรรมปฐพีและฐานราก มหาวิทยาลัยเกษตรศาสตร์ ร่วมกับ ศูนย์วิจัยน้ำและภูมิอากาศ มหาวิทยาลัยเทคโนโลยีมหานคร

**2. วัตถุประสงค์**

2.1 เพื่อวิเคราะห์พื้นที่อ่อนไหวและความถี่ของการเกิดอุทกภัย/ดินถล่ม จากการเปลี่ยนแปลงสภาพภูมิอากาศ/ภาวะโลกร้อน โดยใช้แบบจำลองทางคณิตศาสตร์

2.2 เพื่อสร้างชุดความรู้ในการเตรียมพร้อมรับมือกับปัญหาอุทกภัย/ดินถล่ม จากการเปลี่ยนแปลงสภาพภูมิอากาศ/ภาวะโลกร้อน

2.3 เพื่อเป็นข้อมูลประกอบการวางแผนระยะยาวเพื่อรับมือกับการเปลี่ยนแปลงสภาพภูมิอากาศโลกของหน่วยงานที่เกี่ยวข้อง

2.4 เพื่อให้ผู้กำหนดนโยบายเตรียมพร้อมในการกำหนดนโยบายสำหรับการเปลี่ยนแปลงสภาพภูมิอากาศ

**3. ขอบเขตการศึกษา**

โครงการวิจัยฯ นี้ ได้ทำการศึกษาถึงผลกระทบจากการเปลี่ยนแปลงสภาพภูมิอากาศของประเทศไทยต่อปริมาณฝนซึ่งอาจก่อให้เกิดอุทกภัย/ดินถล่มบริเวณพื้นที่ในขอบเขตลุ่มน้ำภาคเหนือจำนวน 7 ลุ่มน้ำ ได้แก่ สาละวิน โขงตอนบน กก ปิง วัง ยม และ น่าน ซึ่งครอบคลุมพื้นที่ในจังหวัดต่างๆ ทางภาคเหนือทั้งหมด 16 จังหวัด อันได้แก่ กำแพงเพชร เชียงราย เชียงใหม่ ตาก นครสวรรค์ น่าน พะเยา พิจิตร พิษณุโลก แม่ฮ่องสอน เพชรบูรณ์ แพร่ ลำปาง ลำพูน สุโขทัย และ อุตรดิตถ์

กำหนดการสัมมนา

เรื่อง “การศึกษาคาดการณ์พื้นที่ดินถล่มจากการเปลี่ยนแปลงสภาพภูมิอากาศ/ภาวะโลกร้อน”

ภายใต้โครงการ ความเป็นไปได้และความถี่ของการเกิดอุทกภัย/ดินถล่มจากการเปลี่ยนแปลงสภาพภูมิอากาศ/ ภาวะโลกร้อน:พื้นที่ศึกษาภาคเหนือ

**วันอังคาร ที่ 3 มิถุนายน 2557 เวลา 8.30-15.00 น.**

ณ ห้องแมจิก 3 ชั้น 2 โรงแรมมิราเคิล แกรนด์ คอนเวนชั่น ถนนวิภาวดีรังสิต หลักสี่ กรุงเทพฯ

**จัดโดย** กรมทรัพยากรน้ำ ร่วมกับ หน่วยวิจัยดินถล่ม ศูนย์วิจัยและพัฒนาวิศวกรรมปฐพีและฐานรากมหาวิทยาลัยเกษตรศาสตร์ และ ศูนย์วิจัยน้ำและภูมิอากาศ มหาวิทยาลัยเทคโนโลยีมหานคร

................................................................................................................................................

|  |  |
| --- | --- |
| 08:30-09:00 | ลงทะเบียนผู้เข้าร่วมสัมมนา |
| 09:00-09:45 | พิธีเปิดการสัมมนาโดย กล่าวต้อนรับ โดย ดร.ภาณุ มนุญวรวงศ์  ตำแหน่ง นักธรณีวิทยาชำนาญการ กล่าวรายงาน โดย รศ.ดร.สุทธิศักดิ์ ศรลัมพ์ หัวหน้าโครงการ/ผู้อำนวยการศูนย์วิจัยฯ กล่าวเปิด โดย นายสัมพันธ์ รากเงิน ผู้อำนวยการส่วนพัฒนาและวิจัยทรัพยากรน้ำ กระทรวงทรัพยากรธรรมชาติและสิ่งแวดล้อม   |
| 09:45-10:0010:00-11:30 | พักรับประทานอาหารว่าง**การศึกษาการเปลี่ยนแปลงสภาพภูมิอากาศ/สภาวะโลกร้อน**โดย ผศ.ดร.ศิริลักษณ์ ชุ่มชื่น ผู้เชี่ยวชาญด้านวิศวกรรมแหล่งน้ำศูนย์วิจัยน้ำและภูมิอากาศ มหาวิทยาลัยเทคโนโลยีมหานคร |
| 11:30-12:00 | ตอบข้อซักถาม |
| 12:00-13:0013:00-14:3014:30-15:00 | รับประทานอาหารกลางวัน**การเปลี่ยนแปลงสภาพภูมิอากาศ/สภาวะโลกร้อนที่มีผลต่อการเกิดดินถล่ม**โดย รศ.ดร.สุทธิศักดิ์ ศรลัมพ์ ผู้เชี่ยวชาญด้านวิศวกรรมดินถล่มศูนย์วิจัยและพัฒนาวิศวกรรมปฐพีและฐานราก มหาวิทยาลัยเกษตรศาสตร์**ตอบข้อซักถามและคำแนะนำ/ ปิดการสัมมนา**รับประทานอาหารว่าง |